वहीं इस सवाल के जवाब में कि बेहतर कामकाज किस सरकार का रहा है, राज्य सरकार का या फिर केंद्र सरकार का? 63 फीसदी लोगों ने केंद्र की सत्तारूढ़ नरेंद्र मोदी सरकार को ही बेहतर बताया है। इस बात से ये साफ हो जाता है कि राजस्थान के लोग साल 2019 के लोकसभा चुनावों में भाजपा के लिए वोट करने वाले हैं। सर्वे के मुताबिक, 53 फीसदी जनता पीएम नरेंद्र मोदी के प्रदर्शन से पूरी तरह संतुष्ट है। बात अगर राज्य के सबसे बड़े मुद्दों की करें तो राज्य के विधानसभा चुनाव में बेरोजगारी को लोग सबसे बड़ा मुद्दा मानते हैं। हालांकि 27 फीसदी लोग यह भी मानते हैं कि विकास बड़ा मुद्दा है। वहीं प्रदेश के सिर्फ 1 फीसदी लोग ही मानते हैं कि रफाल डील भी इस चुनाव में बड़ा मुद्दा बनेगी।